**Prezračevanje prostorov**

Spoštovani uporabniki prostorov na Fakulteti za kemijo in kemijsko tehnologijo. V luči obvladovanja in preprečevanja širjenja virusa SARS-CoV-2 vas želimo ponovno opomniti na pomen pogostega in učinkovitega zračenja prostorov.

Prezračevanje prostorov je eden od pomembnih ukrepov za zmanjševanje števila mikroorganizmov v zraku prostora, poleg tega z izmenjavo zraka v prostor dovedemo svež zrak, iz prostora pa izpustimo izrabljeni zrak s povišanimi koncentracijami CO2, vlage, temperature in mikroorganizmov. Tudi v trenutni epidemiološki situaciji so osnovni preventivni ukrepi, kot je prezračevanje prostorov, ključnega pomena za preprečevanje širjenja obolenj.

Vsak zaposleni naj zato poskrbi, da bodo prostori redno zračeni z odpiranjem oken na stežaj za 3 do 5 minut vsaj pred pričetkom posameznih predavanj in vaj. Zračenje izvajajte tudi med odmori. Redno naj se zračijo tudi vse pisarne.

Z lepimi pozdravi,

Dekan